# Cuéntame cómo pasó

Cuéntame cómo pasó (més coneguda com a Cuéntame) és una sèrie espanyola de televisió emesa per La 1, canal de la cadena pública Televisión Española des de l'any 2001. La sèrie narra, situant-se en una combinació de microhistòria i macrohistòria, les vivències d'una família de classe mitjana a Madrid, els "Alcántara", durant els darrers anys del franquisme i els començaments de la Transició espanyola; i és a la vegada una crònica sociopolítica de l'època. El seu nom prové de la famosa cançó "Cuéntame" composta pels creadors musicals Pablo Herrero i José Luis Armenteros (antics components del conjunt musical madrileny Los Relámpagos) i estrenada en els anys seixanta pel grup de música pop Fórmula V.
La sèrie es va crear amb el propòsit de celebrar el primer quart de segle transcorregut des de la Transició i el seu esperit clarament didàctic queda patent en alguns episodis puntuals especials, en els quals s'inclouen entrevistes documentals a personatges històrics de l'època, com per exemple els corresponents a l'assassinat del president Carrero Blanco o la mort de Franco.
Des del seu primer episodi, emès el 13 de setembre de 2001, Cuéntame reflectirà els canvis experimentats en el país a partir de 1968 (la ficció s'inicia en abril de 1968), amb la victòria a Eurovisió de la cantant Massiel, fins previsiblement, segons va afirmar en novembre de 2007 el productor de la sèrie, Miguel Ángel Bernardeau, el final de la Transició.
En desembre de 2008, TVE i Grupo Ganga van anunciar que la sèrie, que en la 10a temporada estava recollint molt bons nivells d'audiències, seria renovada fins a tres temporades més, ficant-se plenament a la dècada dels 80 i la "movida madrileña".
La sèrie, a través de situacions i actituds de l'època, amb qui el públic que va viure aquell moment pot empatitzar fàcilment, forma una evocació nostàlgica d'aquells moments, guardant similituds amb la sèrie "That wonder years", que ho feia amb la història dels Estats Units o amb "Temps de Silenci", que ho feia respecte a la història de Catalunya.
La dotzena temporada es va estrenar en novembre de 2010 amb la tornada del personatge d'Inés, interpretat per Pilar Punzano. La sèrie va ser líder en totes les seves emissions. Va acomiadar la temporada amb rècord reunint gairebé 5.000.000 de teleespectadors.
La tretzena temporada de la sèrie va arribar en setembre de 2011 amb la família Alcántara completament arruïnada.

## Trajectòria
### 2001-2006

La sèrie es va emprendre amb el propòsit de celebrar el primer quart de segle transcorregut des de la Transició. En va quedar patent el seu esperit clarament didàctic en alguns capítols especials que tenen entrevistes documentals a personatges històrics de l'època, com per exemple en els corresponents a l'assassinat de Carrero Blanco i a la mort de Francisco Franco.
Per mitjà de situacions, personatges i actituds de l'època poden resultar familiars al públic que les va viure. La sèrie fa una evocació nostàlgica similars a The Wonder Years (Aquells meravellosos anys) amb la històrica estatunidenca.
Després de vint anys en antena, la sèrie Cuéntame cómo pasó s'ha convertit en tot un referent. Ha sobreviscut als diversos vaivens polítics en RTVE i ha sigut emesa durant els governs de José María Aznar, José Luis Rodríguez Zapatero, Mariano Rajoy i Pedro Sánchez.
La gravació del primer episodi començà el 29 de juny de 2001 i es va emetre el 13 de setembre d'aqueix mateix any, tot i dos dies després dels atemptats d'Al-Qaeda als Estats Units. Per aquest motiu, fins a la tarda del dia 13 es va estar considerant la possibilitat d'ajornar l'estrena per la gran commoció mundial que havien suposat els atacs a Nova York. Finalment, TVE va confirmar en el Telediari 2 del mateix dia 13 l'emissió de la sèrie, que es va estrenar a les 22:00 hores.

## Personatges
### Principals

* Antonio Alcántara Barbadillo (Imanol Arias)
* Mercedes Fernández López (Ana Duato)
* Carlos Alcántara Fernández (Ricardo Gómez, Carlos Hipólito com a veu d'adult)
* Herminia López (María Galiana)
* Inés Alcántara Fernández (Irene Visedo, Pilar Punzano)
* Toni Alcántara Fernández (Pablo Rivero)
* Paquita (Ana Arias)
* María Alcántara Fernández (Esmeralda García, Celine Peña, Paula Gallego, Carmen Climent)
* Miguel Alcántara Barbadillo (Juan Echanove)

### Secundaris

* Pilar Villuendas, Pili (Lluvia Rojo)
* Desiderio Quijo (Roberto Cairo)
* Clara (Silvia Espigado)
* Felipe Forneda (Nacho Aldeguer)
* Arancha (Nazaret Aracil)
* Pare Froilán (Antonio Canal)
* Ramón (Manolo Cal)
* José Jiménez, Josete (Santiago Crespo)
* Luis Gómez (Manuel Dios)

### Antics

* Karina (Elena Rivera Villajos)
* Françoise Alcántara (Patricia Figón, Aida Folch)
* Valentina Rojas (Alicia Hermida)
* Ernesto Ochotorena (Roberto Álvarez)
* Juana Andrade (Cristina Alcázar)
* Eugenio Domingo (Pere Ponce)
* Tinín (Enrique San Francisco)
* Eladio Contreras, "Cervan" (Tony Leblanc)
* Pablo Ramírez Sañudo (José Sancho)
* Aurora/Luz (Carla Calpasoro)
* Pura Barbadillo (Terele Pávez)
* Marta Altamira (Anna Allen)
* Nieves (Rosario Pardo)
* Quique (Félix Corcuera)
* Mario (Mikel Losada)
* Álvaro (Nacho Casalvaque)
* Don Venancio (Fernando Fernán Gómez)
* Rafa Prieto (Juanjo Puigcorbé)
* Bárbara (Mapi Galán)
* Bernabé (José Luis Alcobendas)

## Capítols i audiències

Episodis i audiències de Cuéntame cómo pasó.
| Temporada | Temporada | Episodis | Estrena | Final | Audiència mitjana | Audiència mitjana |
| Temporada | Temporada | Episodis | Estrena | Final | Espectadors | Quota de pantalla |
| | 1 | 33 | 13/09/2001 | 04/12/2001 | 5 513 000 | 33,6% |
| | 2 | 14 | 27/09/2002 | 26/12/2002 | 6 416 000 | 38,1% |
| | 3 | 13 | 03/04/2003 | 03/07/2003 | 6 732 000 | 42,0% |
| | 4 | 14 | 25/09/2003 | 01/01/2004 | 6 795 000 | 39,1% |
| | 5 | 13 | 15/04/2004 | 22/07/2004 | 5 250 000 | 32,0% |
| | 6 | 14 | 18/11/2004 | 24/02/2005 | 5 856 000 | 32,4% |
| | 7 | 17 | 22/09/2005 | 12/01/2006 | 4 968 000 | 27,8% |
| | 8 | 21 | 14/09/2006 | 08/02/2007 | 4 780 000 | 27,2% |
| | 9 | 22 | 13/09/2007 | 14/02/2008 | 3 665 000 | 21,1% |
| | 10 | 19 | 28/09/2008 | 25/12/2008 | 4 281 000 | 24,1% |
| | 11 | 17 | 03/09/2009 | 17/09/2009 | 4 071 000 | 22,0% |
| | 12 | 18 | 11/11/2010 | 17/03/2011 | 4 722 000 | 23,8% |
| | 13 | 18 | 15/09/2011 | 02/02/2012 | 4 547 000 | 22,7% |
| | 14 | 20 | 03/01/2013 | 23/05/2013 | 4 101 000 | 20,5% |
| | 15 | 19 | 16/01/2014 | 05/06/2014 | 3 758 000 | 18,5% |
| | 16 | 19 | 15/01/2015 | 21/05/2015 | 3 125 000 | 16,1% |
| | 17 | 19 | 07/01/2016 | 19/05/2016 | 3 208 000 | 17,2% |
| | 18 | 19 | 12/01/2017 | 25/05/2017 | 2 988 000 | 17,9% |
| | 19 | 19 | 25/01/2018 | 29/11/2018 | 2 617 000 | 16,6% |
| Total | Total | 348 | 13/09/2001 | | | |
(Dades d'audiència sense comptar els capítols especials)

## Referències

* ↑ TVE prolonga la serie Cuéntame hasta el final de la Transición
* ↑ «"Cuéntame como pasó" tendrá hasta tres temporadas más». Arxivat de l'original el 2009-02-04. [Consulta: 25 desembre 2011].

## Enllaços externs

* Pàgina oficial a la web de TVE (castellà)
* Fitxa de Cuéntame cómo pasó a Formula TV (castellà)